EASON ชะลอแผนเพิ่มทุนบริษัทย่อยในอินโดนีเซีย คาดสรุปภายในปี 59
EASON ชะลอแผนเพิ่มทุนบริษัทย่อยในปท.อินโดนีเซีย ระยะ 2 หลังยังไม่มีความจำเป็นต้องเพิ่มทุนให้ครบตามกำหนด คาดสรุปผลได้ภายในปี 59
16 พ.ย. 2558

บริษัท อีซึ่น เพ้นท์ จำกัด (มหาชน) หรือ EASON ระบุว่า ที่ประชุมคณะกรรมการบริษัทเมื่อวันศุกร์ เห็นชอบให้ชะลอการเพิ่มทุนระยะที่ 2 ในบริษัท อีซึ่น อินโดนีเซีย จำกัด (EI) ซึ่งเป็นบริษัทย่อย เนื่องจาก EI ยังไม่มีความจำเป็นต้องเพิ่มทุนให้ครบตามที่กำหนดไว้ โดยคาดว่าจะสรุปการเพิ่มทุนได้ภายในปี 59
ทั้งนี้ EI มีแผนจะเพิ่มทุนเป็น 5 ล้านเหรียญสหรัฐ จากเดิมที่ 3 ล้านเหรียญสหรัฐ โดยแบ่งเป็น 2 ระยะ ได้แก่ ระยะแรก เพิ่มทุนจาก 3 ล้านเหรียญสหรัฐ เป็น 4 ล้านเหรียญสหรัฐ ภายในปี 57 ซึ่งได้ดำเนินการเรียบร้อยแล้ว ส่วนระยะที่ 2 จะเพิ่มทุนจาก 4 ล้านเหรียญสหรัฐ เป็น 5 ล้านเหรียญสหรัฐ ภายในปี 58